“Ды я не прапаную вам нічога купляць, я толькі рэкламую і вывучаю попыт”, “Ва ўсіх астатніх крамах па 400, а ў нас, па акцыі, за 200”, “Бярыце, гэта апошняя, у суседнім офісе такіх аж пяць(!) штук забралі”, “Бярыце сёння, бо заўтра акцыя ўжо завершыцца”, ­­ на якія толькі хітрыкі не ідуць рабяты, дэманструючы камунікабельнасць і ўменне знайсці агульную мову нават з самымі пераборлівымі кліентамі, добрае веданне псіхалогіі і “залатых” правілаў гандлю. Усё ў іх самае якаснае, таннае, прыгожае, простае ў выкарыстанні, зручнае ў захоўванні, практычна ў адзіным экзэмпляры, а самае галоўнае – проста жыццёва неабходнае.